《送龙君御北上》
明代·多炡

蓟北三千里，扬帆复此行。
水程时序易，身计羽毛轻。
玩世安穷达，移官任圣明。
离心并芳草，日夜为君生。

作者简介：（1541—1589）明宗室，字贞吉，号瀑泉。太祖第十七子宁献王朱权六世孙。封奉国将军。善诗歌，行草宗米芾，兼工山水写生。见古人墨迹，一再临摩，如出其手。尝轻装出游，化名来相如，字不疑，踪迹遍吴楚。既卒，门人子弟私谥清敏先生。有《五游集》、《倦游集》。